Simen Agdestein

Simen Agdestein (født 1967) er en norsk sjakkspiller og tidligere fotballspiller på eliteserienivå og på landslaget. Han ble for første gang norgesmester i 1982 (som 15-åring), og ble i 1985 utnevnt til stormester (GM).

 Sjakkspilleren 
Siden midten av 1980-tallet ble Agdestein regnet som Norges og Nordens sterkeste sjakkspiller. Han dominerte både NM og Nordisk mesterskap i sjakk.

I 1986, da han var 19 år, endte Agdestein som nummer 2 i junior-VM i sjakk.

Når Agdestein spiller med hvite brikker, viser han en preferanse for dronningbondeåpninger, mens han med sorte brikker foretrekker spansk åpning, hollandsk åpning og halvåpent spill. 

På FIDE-listen for januar 1993, hadde Agdestein en Elo-rating på 2630. Per november 2014 var hans rating 2626. 

Agdestein har vært lærer og trener for Magnus Carlsen på Norges Toppidrettsgymnas i Bærum. Han skriver også sjakkspalten i VG. Agdestein har blitt norgesmester for senior ni ganger.

I 2021 ble Agdestein valgt til president i Norges sjakkforbund.

 Fotballkarrieren 
Agdestein var også en dyktig fotballspiller. Han spilte for  i åtte sesonger, og fikk også åtte  for Norge før en kneskade tvang ham til å legge opp.

 Landskamper 

 Øvrig 
Han har også vist seg å være en habil danser i danseprogrammet Skal vi danse på TV 2. Han har også deltatt i en norsk oppsetting av musikalen Chess.

Simen Agdestein var tidligere gift med Marianne Aasen, stortingsrepresentant for Arbeiderpartiet.

Agdesteins svigerinne er stortingsrepresentant Elin Agdestein.

 Bibliografi 
 Sjakkvidunder: Hvordan Magnus Carlsen ble verdens yngste stormester, Kom Forlag 2005, 
 Simens sjakkbok, Gyldendal 1997, 
 Sjakkleksjoner med Simen Agdestein (m/Knut Jøran Helmers), 1987, 

 Referanser 

 Eksterne lenker 

 Presentasjon på LynFotball.net (1984-92) 
 Presentasjon i Rune Djurhuus' stormestergalleri 

Kategori:Norske stormestere i sjakk
Kategori:Norgesmestere i sjakk
Kategori:Nordiske mestere i sjakk
Kategori:Sjakkolympiadedeltagere
Kategori:Deltagere i Arctic Chess Challenge
Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Lyn Fotball
Kategori:Fotballspillere for Asker Fotball
Kategori:Skal vi danse-deltakere
Kategori:Personer fra Asker kommune
Kategori:Norske sjakkspillere
Kategori:Mesternes Mester-deltakere